2000L0030 — DA — 28.07.2010 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

EUROPA-PARLAMENTETS OG RÅDETS DIREKTIV 2000/30/EF

af 6. juni 2000

om syn ved vejsiden af erhvervskøretøjer, der kører på Fællesskabets område







EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 71, stk. 1, litra c) og d), under henvisning til forslag fra Kommissionen ( 1 ), under henvisning til udtalelse fra Det Økonomiske og Sociale Udvalg ( 2 ), efter høring af Regionsudvalget, i henhold til fremgangsmåden i traktatens artikel 251 ( 3 ), og ud fra følgende betragtninger: (1) Den stigende vejtrafik stiller alle medlemsstater over for trafiksikkerheds- og miljøproblemer af lignende art og omfang. (2) Af hensyn til trafiksikkerheden, miljøbeskyttelsen og den loyale konkurrence bør erhvervskøretøjer kun benyttes, hvis de vedligeholdes i overensstemmelse med de tekniske forskrifter. (3) I henhold til Rådets direktiv 96/96/EF af 20. december 1996 om indbyrdes tilnærmelse af medlemsstaternes lovgivning om teknisk kontrol med motorkøretøjer og påhængskøretøjer dertil ( 4 ) underkastes erhvervskøretøjer hvert år en teknisk kontrol, der foretages af et godkendt organ. (4) I artikel 4 i direktiv 94/12/EF ( 5 ) fastsættes en sammensat fremgangsmåde for omkostningseffektivitetsaspekterne af foranstaltningerne til mindskelse af forurening forårsaget af vejtransport. Denne fremgangsmåde er indskrevet i det europæiske auto-olie-program I, der giver en objektiv vurdering af alle de mest rentable foranstaltninger inden for køretøjsteknologi, brændstofkvalitet, kontrol og vedligeholdelse samt ikke-tekniske foranstaltninger til mindskelse af emissioner forårsaget af vejtransport. (5) Under hensyn til denne fremgangsmåde har Europa-Parlamentet og Rådet vedtaget direktiv 98/70/EF ( 6 ) til forbedring af brændstofkvaliteten og, med henblik på strengere emissionsnormer, direktiv 98/69/EF ( 7 ) for personbiler og lette erhvervskøretøjer samt direktiv 1999/96/EF ( 8 ) for tunge erhvervskøretøjer. (6) Nærværende direktiv indgår som led i samme fremgangsmåde, men det forekommer ud fra et miljøbeskyttelsessynspunkt mere effektivt ikke at stramme reglerne for den tekniske kontrol i direktiv 96/96/EF på dette stadium, men at indføre syn ved vejsiden for at sikre anvendelsen af nævnte direktiv hele året rundt. (7) Den årlige tekniske kontrol anses således ikke for at være tilstrækkelig til at sikre, at erhvervskøretøjerne er i overensstemmelse med de tekniske forskrifter hele året rundt. (8) En effektiv gennemførelse af supplerende målrettet syn ved vejsiden er en vigtig og omkostningseffektiv foranstaltning til at kontrollere, hvor godt erhvervskøretøjerne på vejene vedligeholdes. (9) Der bør gennemføres syn ved vejsiden uden forskelsbehandling på grundlag af førerens nationalitet eller det land, hvor erhvervskøretøjet er registreret eller taget i brug. (10) Udvælgelsen af de erhvervskøretøjer, der skal underkastes syn, bør foretages på grundlag af en målrettet fremgangsmåde, hvor hovedvægten er lagt på at finde frem til de køretøjer, som der er størst sandsynlighed for er dårligt vedligeholdt. Derved forbedres effektiviteten af myndighedernes kontrol, og omkostninger og forsinkelser for chauffører og virksomheder mindskes til et minimum. (11) I tilfælde af alvorlige mangler ved det synede køretøj bør de kompetente myndigheder i den medlemsstat, hvor køretøjet er registreret eller taget i brug, kunne anmodes om at træffe passende foranstaltninger samt om at underrette den medlemsstat, der fremsætter en sådan anmodning, om de eventuelle opfølgende foranstaltninger, der er blevet truffet. (12) De nødvendige gennemførelsesforanstaltninger til dette direktiv vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen ( 9 ). (13) I overensstemmelse med subsidiaritets- og proportionalitetsprincipperne, jf. traktatens artikel 5, kan målet for den påtænkte foranstaltning, dvs. indførelse af en ordning med syn ved vejsiden af erhvervskøretøjer, der kører på Fællesskabets område, ikke i tilstrækkelig grad opfyldes af medlemsstaterne og kan derfor på grund af foranstaltningens omfang bedre gennemføres på fællesskabsplan. Dette direktiv går ikke ud over, hvad der er nødvendigt for at nå dette mål — ud fra følgende betragtninger: UDSTEDT FØLGENDE DIREKTIV:







Artikel 1

1. Formålet med dette direktiv er med henblik på at forbedre trafiksikkerheden og miljøet at sikre, at erhvervskøretøjer, der kører på Fællesskabets område, bedre overholder en række tekniske krav i direktiv 96/96/EF.

2. Dette direktiv fastsætter visse betingelser for gennemførelsen af syn ved vejsiden af erhvervskøretøjer, der kører på Fællesskabets område.

3. Med forbehold af fællesskabsforskrifterne indskrænker direktivet ikke medlemsstaternes ret til at foretage kontrol, der ikke er omfattet af direktivet, samt til at kontrollere andre aspekter af vejtransporten, især vedrørende erhvervskøretøjer. Endvidere er intet til hinder for, at en medlemsstat som led i en kontrol, der ikke falder ind under dette direktivs anvendelsesområde, kontrollerer de punkter, der er anført i bilag I, på andre steder end på offentlig vej.

Artikel 2

I dette direktiv forstås ved:

a) »erhvervskøretøj«motorkøretøjer, som tilhører kategori 1, 2 og 3 i bilag I til direktiv 96/96/EF, og påhængskøretøjer dertil

b) »syn ved vejsiden«en af myndighederne uanmeldt og dermed uventet kontrol af teknisk karakter af et erhvervskøretøj, der kører på en medlemsstats område; synet foretages på offentlig vej af myndighederne eller under disses tilsyn

c) »teknisk kontrol«kontrol af køretøjets overensstemmelse med de tekniske forskrifter, således som denne kontrol er fastlag i bilag II til direktiv 96/96/EF.

Artikel 3

1. Hver medlemsstat gennemfører tilstrækkeligt mange syn ved vejsiden til at nå målene i artikel 1 for erhvervskøretøjer, der henhører under dette direktiv, under hensyn til den nationale ordning, som finder anvendelse for disse køretøjer inden for rammerne af direktiv 96/96/EF.

2. Syn ved vejsiden gennemføres uden forskelsbehandling på grundlag af førerens nationalitet eller erhvervskøretøjets registrerings- eller ibrugtagningsland og under hensyn til, at det er nødvendigt at mindske omkostninger og forsinkelser for førere og virksomheder mest muligt.

Artikel 4

1. Syn ved vejsiden omfatter enten et eller to af eller alle følgende elementer:

a) en visuel inspektion af erhvervskøretøjets vedligeholdelsesmæssige stand, når køretøjet holder stille

b) en kontrol af den rapport om syn ved vejsiden, der er omhandlet i artikel 5, når denne er udstedt for nylig, eller en kontrol af dokumenterne vedrørende køretøjets overensstemmelse med de tekniske forskrifter og for køretøjer, der er registreret eller taget i brug i en medlemsstat, især af det dokument, der beviser, at erhvervskøretøjet har gennemgået den foreskrevne tekniske kontrol i henhold til direktiv 96/96/EF

c) en inspektion for at finde eventuelle vedligeholdelsesmangler. Denne inspektion vedrører et eller flere af eller alle de kontrolpunkter, der er anført på listen i bilag I, punkt 10.

2. Inspektionen af bremsesystemer og udstødningsemissioner foretages efter bestemmelserne i bilag II.

3. Inden inspektøren foretager inspektion af de punkter, der er anført i bilag I, punkt 10, tager han hensyn til sidste synsattest og/eller en nyligt udstedt rapport om syn ved vejsiden, som eventuelt fremlægges af føreren.

Inspektøren kan også tage hensyn til enhver anden sikkerhedsattest udstedt af et godkendt organ, som eventuelt fremlægges af føreren.

Når ovennævnte attester og/eller rapporter godtgør, at der inden for de sidste tre måneder er foretaget inspektion af de punkter, der er anført på listen i bilag I, punkt 10, kontrolleres dette punkt ikke på ny, medmindre det er berettiget navnlig på grund af en åbenlys defekt og/eller manglende overensstemmelse.

Artikel 5

1. Rapporten om syn ved vejsiden vedrørende den inspektion, der er omhandlet i artikel 4, stk. 1, litra c), udarbejdes af den myndighed eller inspektør, som har foretaget den. Modellen til denne rapport findes i bilag I, og punkt 10 heri indeholder en liste over de punkter, der skal kontrolleres. Myndigheden eller inspektøren krydser de tilsvarende rubrikker af. Rapporten gives til føreren af erhvervskøretøjet.

2. Hvis myndigheden eller inspektøren skønner, at omfanget af erhvervskøretøjets vedligeholdelsesmæssige mangler kan udgøre en så stor risiko for trafiksikkerheden, at yderligere undersøgelser kan være berettiget, især af bremsesystemet, kan erhvervskøretøjet underkastes en mere omfattende kontrol på et kontrolcenter i nærheden, som er udpeget af medlemsstaten, i overensstemmelse med artikel 2 i direktiv 96/96/EF.

Hvis det bliver klart, at erhvervskøretøjet udgør en alvorlig risiko for personer i køretøjet eller andre trafikanter, enten ved det syn ved vejsiden, der er omhandlet i artikel 4, stk. 1, eller ved den mere omfattende kontrol, som er omhandlet i første afsnit, kan brugen af køretøjet suspenderes, indtil de afslørede farlige mangler er blevet udbedret.

Artikel 6

Medlemsstaterne meddeler hvert andet år inden den 31. marts Kommissionen de oplysninger, der er indsamlet vedrørende de to foregående år om antallet af kontrollerede erhvervskøretøjer, opdelt efter type i overensstemmelse med bilag I, punkt 6, og registreringsland, samt de punkter, der er kontrolleret, og de mangler, der er konstateret, på grundlag af bilag I, punkt 10.

Den første fremsendelse af oplysninger dækker perioden på to kalenderår fra den 1. januar 2003.

Kommissionen meddeler Europa-Parlamentet disse oplysninger.

Artikel 7

1. Medlemsstaterne bistår hinanden ved gennemførelsen af dette direktiv. De meddeler navnlig hinanden, hvilken instans/hvilke instanser der er bemyndiget til at udføre kontrollerne, og hvem kontaktpersonerne er.

2. Alvorlige mangler ved et erhvervskøretøj, der tilhører en ikke-hjemmehørende virksomhed, herunder især mangler, som har medført, at brugen af køretøjet er blevet suspenderet, rapporteres til de kompetente myndigheder i den medlemsstat, hvor erhvervskøretøjet er registreret eller taget i brug, på grundlag af modellen til rapport om syn ved vejsiden i bilag I, uden at det berører muligheden for retsforfølgning i overensstemmelse med gældende lovgivning i den medlemsstat, hvor manglen er konstateret.

Med forbehold af artikel 5 kan de kompetente myndigheder i den medlemsstat, der har konstateret alvorlige mangler ved ikke-hjemmehørende virksomheders erhvervskøretøjer, anmode de kompetente myndigheder i den medlemsstat, hvor erhvervskøretøjet er registreret eller taget i brug, om at træffe passende foranstaltninger over for lovovertræderen, f.eks. underkaste køretøjet en ny teknisk kontrol.

De myndigheder, som denne anmodning er blevet fremsat over for, meddeler de kompetente myndigheder i den medlemsstat, hvor manglerne ved erhvervskøretøjet blev konstateret, de foranstaltninger, der eventuelt træffes over for lovovertræderen eller transportvirksomheden.

Artikel 8

De ændringer, der er nødvendige for at tilpasse bilag I eller for at tilpasse de tekniske krav i bilag II til den tekniske udvikling, vedtages efter proceduren i artikel 9, stk. 2.

Disse ændringer må dog ikke føre til, at direktivets anvendelsesområde udvides.

Artikel 9

1. Kommissionen bistås af Udvalget for Tilpasning til den Tekniske Udvikling, der er nedsat ved artikel 8 i direktiv 96/96/EF.

2. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8.

Fristen i artikel 5, stk. 6, i afgørelse 1999/468/EF, fastsættes til tre måneder.

3. Udvalget vedtager sin forretningsorden.

Artikel 10

Medlemsstaterne fastlægger et sanktionssystem, som finder anvendelse, såfremt køretøjets fører eller virksomhedsejeren ikke overholder de tekniske krav, som kontrolleres på grundlag af dette direktiv.

De træffer de fornødne foranstaltninger for at sikre, at sanktionerne anvendes. Sanktionerne skal være effektive og stå i rimeligt forhold til overtrædelsen og have afskrækkende virkning.

Artikel 11

Kommissionen forelægger senest et år efter at have modtaget de oplysninger fra medlemsstaterne, der er nævnt i artikel 6, Rådet en rapport om gennemførelsen af dette direktiv ledsaget af et resumé af de opnåede resultater.

Den første rapport dækker perioden på to kalenderår fra den 1. januar 2003.

Artikel 12

1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 10. august 2002. De underretter straks Kommissionen herom.

2. Disse love og bestemmelser skal ved vedtagelsen indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

3. Medlemsstaterne meddeler Kommissionen teksten til de nationale forskrifter, som de udsteder på det område, der er omfattet af dette direktiv.

Artikel 13

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 14

Dette direktiv er rettet til medlemsstaterne.

▼M2









BILAG I

(forsiden)

BLANKET TIL RAPPORT OM SYN VED VEJSIDEN MED EN LISTE OVER DE PUNKTER, DER SKAL KONTROLLERES

1. Sted for synet …

2. Dato …

3. Klokkeslæt …

4. Køretøjets nationalitetsmærke og registreringsnummer …

5. Identifikation af køretøjet/VIN-nummer …

6. Køretøjstype (a) N2(a) (3,5-12 tons) (b) N3(a) (mere end 12 tons) (c) O3(a) (3,5-10 tons) d) O4(a) (mere end 10 tons) (e) M2(a) (> 9 sæder(b) til 5 tons) (f) M3(a) (> 9 sæder(b) mere end 5 tons) (g) Anden køretøjstype (artikel 1, stk. 3)

7. Virksomhed, der udfører transporten a) Navn og adresse … … b) Nummeret på fællesskabstilladelse(c) [forordning (EF) nr. 1072/2009]…

8. Nationalitet (føreren) …

9. Førerens navn …

10. Kontrollerede punkter…



Kontrolleret (d) Ikke-kontrolleret Ikke i overensstemmelse (e) 0) Identifikation(f)    1) Bremsesystem    2) Styreapparat(f)    3) Udsyn(f)    4) Lygter og lyssignaler(f)    5) Aksler, hjul, dæk, affjedring(f)    6) Chassis og befæstigelser til chassis(f)    7) Andet udstyr, herunder fartskriver(f) og hastighedsbegrænsende anordning    8) Miljøpåvirkninger, herunder emissioner og udslip af brændstof og/eller olie   

11. Resultat af synet: Brugen af køretøjet suspenderet, da det har alvorlige mangler

12. Andet/bemærkninger:…

13. Myndighed/inspektør, der har udført synet Underskrift:



Synsmyndigheden/inspektøren … Føreren …

Noter:

(a) Køretøjsklasse i henhold til bilag II til direktiv 2007/46/EF (EUT L 263 af 9.10.2007, s. 1).

(b) Antal siddepladser inkl. førersædet (punkt S.1 i registreringsbevis).

(c) Hvis det foreligger.

(d) »Kontrolleret«: mindst et eller flere kontrolpunkter i bilag II til direktiv 2009/40/EF, ændret ved direktiv 2010/48/EU i denne gruppe er blevet kontrolleret.

(e) Mangler anført på bagsiden.

(f) Kontrolmetoder og retningslinjer for vurdering af mangler i henhold til bilag II til direktiv 2009/40/EF, ændret ved direktiv 2010/48/EU.

(bagsiden)

0. IDENTIFIKATION AF KØRETØJET

0.1. Nummerplader

0.2. Identifikationsnummer/stelnummer

1. BREMSEUDSTYR

1.1. Mekanisk tilstand og virkemåde

1.1.1. Driftsbremsepedalens ophæng

1.1.2. Pedalens tilstand og vandring

1.1.3. Vakuumpumpe eller kompressor og beholdere

1.1.4. Alarmanordning for utilstrækkeligt tryk, eller manometer

1.1.5. Håndaktiveret bremseventil

1.1.6. Parkeringsbremsens betjeningsenhed

1.1.7. Ventiler (fodbremseventil, styreventiler, regulatorer)

1.1.8. Tilslutninger til påhængsvogn (el og luft)

1.1.9. Tryk(luft)beholder

1.1.10. Bremsekraftforstærker/transformer, hovedcylinder (hydraulisk system)

1.1.11. Bremserør

1.1.12. Bremseslanger

1.1.13. Bremsebelægninger

1.1.14. Bremsetromler, bremseskiver

1.1.15. Bremsekabler, stænger, arme, forbindelsesled

1.1.16. Bremsecylindre (herunder fjederbremser og hydrauliske cylindre)

1.1.17. Automatisk lastafhængig bremsekraftregulator

1.1.18. Justeringsanordninger og slidindikatorer

1.1.19. Retardersystem (hvis monteret eller krævet)

1.1.20. Automatisk aktivering af påhængsvognsbremser

1.1.21. Samlede bremsesystem

1.1.22. Prøvetilslutninger

1.2. Driftsbremsens præstation og virkning

1.2.1. Præstation

1.2.2. Virkning

1.3. Nødbremsens præstation og virkning

1.3.1. Præstation

1.3.2. Virkning

1.4. Parkeringsbremse — præstationer og virkning

1.4.1. Præstation

1.4.2. Virkning

1.5. Retardersystemets præstationer

1.6. Blokeringsfri bremser

2. STYREAPPARAT

2.1. Mekanisk tilstand

2.1.1. Styreapparatets tilstand

2.1.2. Styrehusets befæstigelse

2.1.3. Styretøjsforbindelsernes tilstand

2.1.4. Styretøjsforbindelsernes virkemåde

2.1.5. Servostyring

2.2. Rat og ratstamme

2.2.1. Rattets tilstand

2.2.2. Ratstamme

2.3. Slør i styreapparatet

2.4. Hjulindstilling

2.5. Drejekrans på påhængskøretøj

3. UDSYN

3.1. Synsfelt

3.2. Rudernes tilstand

3.3. Førerspejle

3.4. Forrudevisker

3.5. Forrudevasker

3.6. Afdugningsanordning

4. LYGTER, LYSSIGNALER, REFLEKSANORDNINGER OG ELEKTRISK UDSTYR

4.1. Forlygter

4.1.1. Tilstand og virkemåde

4.1.2. Indstilling

4.1.3. Tilslutning

4.1.4. Opfyldelse af forskrifterne

4.1.5. Justeringsanordninger

4.1.6. Forlygtevasker

4.2. Lygter til markering

4.2.1. Tilstand og virkemåde

4.2.2. Tilslutning

4.2.3. Opfyldelse af forskrifterne

4.3. Stoplygter

4.3.1. Tilstand og virkemåde

4.3.2. Tilslutning

4.3.2. Opfyldelse af forskrifterne

4.4. Blinklygter og havariblink

4.4.1. Tilstand og virkemåde

4.4.2. Tilslutning

4.4.3. Opfyldelse af forskrifterne

4.4.4. Blinkfrekvens

4.5. Tågelygter for og bag

4.5.1. Tilstand og virkemåde

4.5.2. Indstilling

4.5.4. Tilslutning

4.5.2. Opfyldelse af forskrifterne

4.6. Baklygter

4.6.1. Tilstand og virkemåde

4.6.2. Tilslutning

4.6.3. Opfyldelse af forskrifterne

4.7. Bagnummerpladelygte

4.7.1. Tilstand og virkemåde

4.7.2. Opfyldelse af forskrifterne

4.8. Refleksanordninger, konturafmærkning og refleksplanker

4.8.1. Tilstand

4.8.2. Opfyldelse af forskrifterne

4.9. Pligtige kontrolanordninger for lysudstyr

4.9.1. Tilstand og virkemåde

4.9.2. Opfyldelse af forskrifterne

4.10. Elektriske forbindelser mellem det trækkende køretøj og påhængsvogn eller sættevogn

4.11. Elektriske kabler

4.12. Ikke obligatoriske lamper og reflektorer

4.13. Batteri

5. AKSLER, HJUL, DÆK, AFFJEDRING

5.1. Aksler

5.1.1. Aksler

5.1.2. Forhjulsakseltap

5.1.3. Hjullejer

5.2. Hjul og dæk

5.2.1. Hjulnav

5.2.2. Hjul

5.2.3. Dæk

5.3. Affjedringssystem

5.3.1. Fjedre og stabilisator

5.3.2. Støddæmpere

5.3.3. Hjulophængsarme

5.3.4. Lejer, led og forbindelser i hjulophæng

5.3.5. Luftaffjedring

6. CHASSIS OG DELE FASTGJORT TIL CHASSIS

6.1. Chassis eller ramme og befæstigelser

6.1.1. Almindelig tilstand

6.1.2. Udstødningsrør og lyddæmper

6.1.3. Brændstofbeholder og -ledninger

6.1.4. Kofangere, sideafskærmning og afskærmning bagtil mod underkøring

6.1.5. Reservehjulets fastgørelsesanordning

6.1.6. Tilkoblingsanordninger, trækstænger og træktriangler

6.1.7. Transmission

6.1.8. Motorophæng

6.1.9. Motoreffekt

6.2. Førerhus og karrosseri

6.2.1. Tilstand

6.2.2. Fastgørelse

6.2.3. Døre og dørlåse

6.2.4. Gulv

6.2.5. Førersæde

6.2.6. Andre sæder

6.2.7. Betjeningsanordninger

6.2.8. Dørtrin

6.2.9. Andet indre og ydre udstyr og tilbehør

6.2.10. Hjulafskærmning

7. ANDET UDSTYR

7.1. Sikkerhedsseler/spænder

7.1.1. Seleforankringer

7.1.2. Tilstand

7.1.3. Sikkerhedsselekraftbegrænsning

7.1.4. Sikkerhedsseleforstærkere

7.1.5. Airbag

7.1.6. SRS-systemer

7.2. Ildslukker

7.3. Låse- og tyverisikringsanordninger

7.4. Advarselstrekant

7.5. Forbindskasse

7.6. Stopklodser til hjul (kiler)

7.7. Lydsignalapparat

7.8. Speedometer

7.9. Fartskriver

7.10. Hastighedsbegrænsende anordning

7.11. Kilometermåler

7.12. Elektronisk stabilitetskontrol (ESC)

8. MILJØPÅVIRKNINGER

8.1. Lyddæmpning

8.2. Luftforurening

8.2.1. Luftforurening fra benzinmotor

8.2.1.1. Forureningsbegrænsende udstyr

8.2.1.2. Kulilteindhold og lambda-værdi

8.2.2. Luftforurening fra dieselmotor

8.2.2.1. Forureningsbegrænsende udstyr

8.2.2.2. Røgtæthed

8.3. Dæmpning af elektromagnetisk interferens

8.4. Andre miljørelaterede aspekter

8.4.1. Synlig røg

8.4.2. Væsketab









BILAG II

INDHOLDSFORTEGNELSE 1. INDLEDNING 2. INSPEKTIONSFORSKRIFTER 1. Bremsesystem 8. Miljøpåvirkninger

1. INDLEDNING

Dette bilag indeholder bestemmelserne vedrørende afprøvning og/eller kontrol af bremsesystemer og luftforurening under et syn ved vejsiden. Anvendelse af måleudstyr er ikke obligatorisk ved syn ved vejsiden. Det vil imidlertid øge synets kvalitet og anbefales, hvor det er muligt.

Punkter, der kun kan kontrolleres ved hjælp af måleudstyr, er blevet markeret med (E).

Hvis en metode angives som »visuel«, betyder det, at inspektøren foruden at se på punktet i givet fald også skal afprøve det, vurdere støj eller anvende andre passende metoder uden anvendelse af måleudstyr.

2. INSPEKTIONSFORSKRIFTER

Syn ved vejsiden kan omfatte nedenfor anførte punkter og metoder. Fejl er eksempler på mangler, der kan opdages.







Punkt Metode Fejl og mangler 1. BREMSEUDSTYR 1.1. Mekanisk tilstand og virkemåde 1.1.1. Driftsbremsepedalens ophæng Visuel inspektion af komponenterne, medens bremsesystemet aktiveres. Bemærkning: Køretøjer udstyret med bremsekraftforstærker bør inspiceres med slukket motor. a) Pedalophæng går for stramt. b) For stort slid/slør. 1.1.2. Pedalens tilstand og vandring Visuel inspektion af komponenterne, medens bremsesystemet aktiveres. Bemærkning: Køretøjer udstyret med bremsekraftforstærker bør inspiceres med slukket motor. a) For stor vandring eller for lille vandringsreserve. b) Betjeningsanordningen returnerer ikke korrekt. c) Skridsikker belægning på bremsepedal mangler, sidder løs eller er slidt. 1.1.3. Vakuumpumpe eller kompressor og beholdere Visuel inspektion af komponenterne ved normalt arbejdstryk Kontroller oppumpningstid for vakuum- eller trykluftforsyning, og kontroller funktion af advarselsanordning, flerkredsbeskyttelsesventil og overtryksventil. a) Utilstrækkeligt lufttryk/vakuum til at forstærke bremsevirkningen mindst to aktiveringer, efter at advarselsanordningen har givet signal (eller manometerviseren er uden for det sikre område). b) Den tid, det tager at opbygge lufttryk/vakuum til at nå den krævede værdi, er ikke i overensstemmelse med forskrifterne (). c) Flerkredsbeskyttelsesventil eller overtryksventil fungerer ikke. d) Lækager, der bevirker et mærkbart trykfald, eller hørlig luftudsivning. e) Ekstern skade, der måtte påvirke bremsefunktionen. 1.1.4. Alarmanordning for utilstrækkeligt tryk, eller manometer Funktionskontrol Alarmanordning eller manometer fungerer dårligt eller slet ikke. 1.1.5. Håndaktiveret bremseventil Visuel inspektion af komponenterne, medens bremsesystemet aktiveres. a) Aktiveringsanordning revnet, beskadiget eller slidt. b) Funktion af aktiveringsanordning eller ventil ukorrekt. c) Løse tilslutninger eller utæthed i systemet. d) Utilfredsstillende funktion. 1.1.6. Parkeringsbremsens betjeningsenhed Visuel inspektion af komponenterne, medens bremsesystemet aktiveres. a) Spærreanordning fungerer ikke korrekt. b) Slid på ophæng eller i spærreanordning. c) For stor vandring på betjeningsanordningen, tegn på forkert justering. d) Betjeningsanordning mangler, er beskadiget eller virker ikke. e) Fungerer ikke korrekt, advarselsanordning viser fejl. 1.1.7. Ventiler (fodbremseventil, styreventiler, regulatorer) Visuel inspektion af komponenterne, medens bremsesystemet aktiveres. a) Beskadiget ventil eller for stor lækage. b) For stor olieudsivning fra kompressoren. c) Ventil utilstrækkeligt fastgjort. d) Udsivning af bremsevæske eller utæthed i det hydrauliske system. 1.1.8. Tilslutninger til påhængsvogn (el og luft) Afbryde og tilslutte alle bremsetilslutninger (koblinger) mellem det trækkende køretøj og påhængsvogn. a) Hane eller selvlukkende ventiler defekte. b) Hane eller ventil utilstrækkeligt fastgjort. c) For store utætheder/lækager. d) Ukorrekt tilsluttet eller ikke tilsluttet på rette sted. e) Fungerer ikke korrekt. 1.1.9. Tryk(luft)beholder Visuel inspektion a) Beholder beskadiget, tæret eller utæt. b) Aftapningsanordning virker ikke. c) Beholder utilstrækkeligt fastgjort. 1.1.10. Bremsekraftforstærker/transformer, hovedcylinder (hydraulisk system) Visuel inspektion af komponenterne, medens bremsesystemet aktiveres. a) Defekt eller utilstrækkeligt virkende bremsekraftforstærker. b) Hovedcylinder defekt eller utæt. c) Hovedcylinder utilstrækkeligt fastgjort. d) For lavt bremsevæskeniveau. e) Dæksel på hovedcylinder mangler. f) Kontrollampe for bremsevæsken lyser eller er defekt. g) Advarselsanordning for lavt bremsevæskeniveau defekt. 1.1.11. Bremserør Visuel inspektion af komponenterne, medens bremsesystemet aktiveres. a) Umiddelbar fare for svigt eller brud. b) Rør eller forbindelser lækker. c) Rør beskadiget eller stærkt tæret. d) Rør forkert anbragt. 1.1.12. Bremseslanger Visuel inspektion af komponenterne, medens bremsesystemet aktiveres. a) Umiddelbar fare for svigt eller brud. b) Beskadigede, slidte, snoede eller for korte slanger. c) Slanger eller forbindelser lækker. d) Slanger spiles ud under tryk. e) Slanger porøse. 1.1.13. Bremsebelægninger Visuel inspektion a) Bremsebelægninger eller bremseklodser for slidte. b) Bremsebelægninger eller bremseklodser tilsmudsede (olie, fedt, osv.). c) Bremsebelægninger eller bremseklodser mangler. 1.1.14. Bremsetromler, bremseskiver Visuel inspektion a) Tromle eller skive for slidt, tæret eller ridset eller revnet, utilstrækkeligt fastgjort eller med brud. b) Tromle eller skive tilsmudsede (olie, fedt, osv.). c) Tromle eller skive mangler. d) Ankerpladen utilstrækkeligt fastgjort/defekt. 1.1.15. Bremsekabler, stænger, arme, forbindelsesled Visuel inspektion af komponenterne, medens bremsesystemet aktiveres. a) Kabler beskadiget. b) Komponenter stærkt slidte eller tærede. c) Løse forbindelsesled mellem kabler eller stænger. d) Defekt kabelstyr. e) Bremsesystemets frie bevægelse begrænset. f) Unormal bevægelse af arme/forbindelsesled som følge af dårlig justering eller stærkt slid. 1.1.16. Bremsemembraner (herunder fjederbremser og hydrauliske cylindre) Visuel inspektion af komponenterne, medens bremsesystemet aktiveres. a) Revnede eller beskadigede. b) Utæthed. c) Utilstrækkelig fastgørelse. d) Komponent stærkt tæret. e) Utilstrækkelig eller for stor vandring. f) Støvbeskyttelsesmanchet mangler eller er stærkt beskadiget. 1.1.17. Automatisk lastafhængig bremsekraftregulator Visuel inspektion af komponenterne, medens bremsesystemet aktiveres. a) Defekt forbindelse. b) Ukorrekt justeret forbindelse. c) Ventil sidder fast eller virker ikke. d) Ventil mangler. e) Manglende dataplade. f) Data ulæselige eller ikke i overensstemmelse med forskrifterne (). 1.1.18. Justeringsanordninger og slidindikatorer Visuel inspektion a) Justeringsanordningen beskadiget, har sat sig fast eller har unormal bevægelse eller er forkert justeret. b) Justeringsanordningen defekt. c) Ukorrekt monteret/udskiftet. 1.1.19. Retardersystem (hvis monteret eller krævet) Visuel inspektion a) Løse/ikke sikrede forbindelse eller befæstigelser. b) Systemet tydeligt defekt eller mangler. 1.1.20. Automatisk aktivering af påhængsvognsbremser Afbryd lufttilkoblingen mellem det trækkende køretøj og påhængsvogn eller sættevogn. Påhængsvognsbremsen fungerer ikke automatisk, når lufttilkoblingen afbrydes. 1.1.21. Samlede bremsesystem Visuel inspektion a) Andre systemer (f.eks. frostvæskepumpe, lufttørrer osv.) beskadiget udvendig eller stærkt tæret på en måde, der påvirker bremsesystemet negativt. b) For stor læk af luft eller frostvæske. c) Komponenter løse/ikke sikrede eller utilstrækkeligt fastgjort. d) Ukorrekt reparation eller ændring af komponenter. 1.1.22. Prøvetilslutninger (hvis monteret eller krævet) Visuel inspektion a) Mangler. b) Beskadiget, ubrugelig eller utæt. 1.2. Driftsbremsens præstation og virkning 1.2.1 Præstation (E) Afprøvning på bremseprøvestand; gradvis aktivering af bremser til maksimal virkning. a) Utilstrækkelig bremsevirkning på et eller flere hjul b) Bremsevirkning på et hjul er mindre end 70 % af den højeste registrerede bremsevirkning på det andet hjul på samme aksel. c) Bremsevirkningen ikke trinløs variabel (hugger). d) Unormal forsinkelse på et eller begge hjul. e) For store svingning i bremsekraft. 1.2.2 Virkning (E) Afprøvning på bremseprøvestand med den aktuelle vægt på kontroltidspunktet. a) Giver ikke mindst følgende værdier: b) Klasse M1, M2 og M3 – 50 % (1) c) Klasse N1: – 45 % d) Klasse N2 og N3 – 43 % (2) e) Klasse O2, O3 og O4 – 40 % (3) 1.3. Nødbremsens præstation og virkning (hvis et separat system anvendes) 1.3.1. Præstation (E) Hvis nødbremsen er adskilt fra driftsbremsen, anvendes metode nævnt i 1.2.1. a) Utilstrækkelig bremsevirkning på et eller flere hjul b) Bremsevirkning på et hjul er mindre end 70 % af den højeste registrerede bremsevirkning på det andet hjul på samme aksel. c) Bremsevirkningen ikke trinløs variabel (hugger). 1.3.2. Virkning (E) Hvis nødbremsen er adskilt fra driftsbremsen, anvendes metode nævnt i 1.2.2. Bremsevirkningen er mindre end 50 % (4) af bremsevirkningen fastlagt i punkt 1.2.2 i forhold til den højest tilladte totalvægt eller, når det drejer sig om sættevogne, i forhold til summen af de tilladte akseltryk. 1.4. Parkeringsbremsens præstation og virkning 1.4.1. Præstation (E) Afprøv bremsen i bremseprøvestand. Bremsen virkningsløs på et eller flere hjul. 1.4.2. Virkning (E) Afprøvning på bremseprøvestand med den aktuelle vægt på kontroltidspunktet. Giver ikke mindst for alle køretøjskategorier en bremsekraft svarende til 16 % af den tilladte totalvægt og 12 % af vogntogets tilladte totalvægt, idet begge krav skal være opfyldt. 1.5. Retardersystemets præstationer Visuel inspektion og så vidt muligt afprøve, om systemet virker. a) Ikke trinløs variabel virkning (gælder ikke for motorbremsesystemer). b) Systemet virker ikke. 1.6. Blokeringsfri bremser Visuel inspektion af advarselsanordningen. a) Advarselsanordning fungerer ukorrekt. b) Advarselsanordningen viser fejl. 8. MILJØPÅVIRKNINGER 8.2. Luftforurening 8.2.1 Luftforurening fra benzinmotor 8.2.1.1. Forureningsbegrænsende udstyr Visuel inspektion a) Forureningsbegrænsende udstyr monteret af fabrikanten mangler eller er tydeligt defekt. b) Utætheder, der i betydelig grad kan påvirke målingerne. 8.2.1.2. Kulilteindhold og lambda-værdi (E) Måling ved hjælp af emissionsmåler i henhold til forskrifterne (). For køretøjer, der er udstyret med egnet egendiagnosesystem, kan funktionen af det forureningsbegrænsende udstyr som alternativ kontrolleres ved en aflæsning af OBD-anordningen og kontrol af selve OBD-anordningens funktion i stedet for emissionsmålinger med motoren i tomgang i overensstemmelse med fabrikantens anvisninger og øvrige forskrifter () og under hensyntagen til passende tolerancer. Alternativ: Måling med fjerndetektionsudstyr og bekræftet ved standardafprøvningsmetoder. a) Enten overskrider emissionsværdierne de af fabrikanten angivne niveauer, b) eller, hvis disse oplysninger ikke foreligger, CO-emissionen overskrider følgende værdier: 1) for køretøjer, der ikke kontrolleres af et avanceret emissionskontrolsystem — 4,5 %, eller — 3,5 % i henhold til datoen for første registrering/ibrugtagning anført i forskrifterne (). 2) for køretøjer, der kontrolleres af et avanceret emissionskontrolsystem — i tomgang: 0,5 % — i forhøjet tomgang: 0,3 % — eller — i tomgang: 0,3 % (5) — i forhøjet tomgang: 0,2 % i henhold til datoen for første registrering/ibrugtagning anført i forskrifterne (). c) Lambda er uden for området 1 ± 0,03 eller er ikke i overensstemmelse med fabrikantens anvisninger d) Egendiagnosesystem (OBD) angiver betydelig funktionsfejl. e) Fjerndetektionsudstyr viser, at kravene ikke er opfyldt. 8.2.2 Luftforurening fra dieselmotor 8.2.2.1. Forureningsbegrænsende udstyr Visuel inspektion a) Forureningsbegrænsende udstyr monteret af fabrikanten mangler eller er tydeligt defekt. b) Utætheder, der i betydelig grad kan påvirke målingerne. 8.2.2.2. Røgtæthed (E) a) Udstødningsgassens røgtæthed måles ved fri acceleration (ubelastet fra tomgang til det regulerede højeste omdrejningstal) i frigear og ikke udkoblet. b) Klargøring af køretøjet: 1. Køretøjet må kontrolleres uden klargøring, selv om det af sikkerhedsgrunde bør påses, at motoren er varm og i tilfredsstillende mekanisk stand. 2. Klargøringsforskrifter: i) Motoren skal være helt varm, f.eks. skal motoroliens temperatur målt ved hjælp af en sonde i røret for kontrol af olieniveau være mindst 80 °C eller normal driftstemperatur, hvis den er lavere, eller motorblokkens temperatur skal målt ved infrarød måling være på mindst en tilsvarende temperatur. Hvis denne måling ikke er mulig på grund af køretøjets konstruktion, kan motorens normale driftstemperatur konstateres ved hjælp af andre metoder, f.eks. ved, at motorens køleventilator kører. ii) Udstødningssystemet renses ved mindst tre frie accelerationscyklusser eller ved en tilsvarende metode. c) Kontrolprocedure: 1. Motoren og eventuel turbolader skal være i tomgang, før hver enkelt fri accelerationscyklus påbegyndes. For dieselmotorer til tunge køretøjer betyder det, at der ventes mindst 10 sekunder, efter at gaspedalen er sluppet. 2. De enkelte frie accelerationscyklusser påbegyndes ved, at gaspedalen hurtigt (dvs. på under 1 sekund) og i én bevægelse, men uden voldsomhed, trædes helt i bund for at opnå maksimal indsprøjtning fra indsprøjtningspumpen. 3. Under hver fri accelerationscyklus skal motoren nå det regulerede højeste omdrejningstal eller, hvis køretøjet har automatisk gear, den hastighed, fabrikanten har angivet, eller, hvis disse oplysninger ikke foreligger, to tredjedele af det det regulerede højeste omdrejningstal, før gaspedalen slippes. Dette kan kontrolleres ved f.eks. at overvåge motorens omdrejningstal eller ved at lade tilstrækkelig tid gå, fra gaspedalen trædes ned, til den slippes; det vil for køretøjer i klasse M2, M3, N2 eller N3 sige mindst 2 sekunder. 4. Et køretøj må kun kasseres, hvis det aritmetiske gennemsnit af mindst tre frie accelerationscyklusser ligger over grænseværdien. Dette kan beregnes ved at se bort fra målinger, der afviger betydeligt fra det målte gennemsnit, eller resultatet af andre statistiske beregninger, som tager hensyn til målingernes spredning. Medlemsstaterne kan begrænse det maksimale antal kontrolcyklusser. 5. For at undgå unødvendig kontrol kan medlemsstaterne kassere køretøjer, hvis målte værdier ligger betydeligt over grænseværdien efter mindre end tre frie accelerationscyklusser eller efter rensningscyklusserne. For ligeledes at undgå unødvendig kontrol kan medlemsstaterne godkende køretøjer, hvis målte værdier ligger betydeligt under grænseværdien efter mindre end tre frie accelerationscyklusser eller efter rensningscyklusserne og efter hensyntagen til passende tolerancer. Alternativ: Måling med fjerndetektionsudstyr og bekræftet ved standardafprøvningsmetoder. a) For køretøjer, der er registreret eller taget i brug første gang efter datoen angivet i forskrifterne (), røgtætheden overskrider den værdi, der er angivet på fabrikantens plade på køretøjet. b) Hvis disse oplysninger ikke foreligger, eller forskrifterne () ikke tillader brug af referenceværdier, — indsugningsmotorer: 2,5 m–1 — turboladede motorer: 3,0 m–1 — eller for køretøjer, der er angivet i forskrifterne () eller registreret eller taget i brug første gang efter datoen angivet i forskrifterne (), — 1,5 m–1 (6) c) Fjerndetektionsudstyr viser, at kravene ikke er opfyldt. (1) 48 % for køretøjer uden ABS eller som er typegodkendt før den 1. oktober 1991. (2) 45 % for køretøjer registreret efter 1988 eller fra den dato, der er angivet i forskrifterne () det seneste af de to tidspunkter. (3) 43 % for sættevogne og kærrer, der er registreret efter 1988, eller fra den dato, der er angivet i forskrifterne () det seneste af de to tidspunkter. (4) 2,2 m/s2 for køretøjer af klasse N1, N2 og N3. (5) Typegodkendt i henhold til grænseværdierne i linje A eller B i tabellen i punkt 5.3.1.4 i bilag I til direktiv 70/220/EØF, som ændret ved direktiv 98/69/EF eller senere, eller registreret eller taget i brug første gang efter den 1. juli 2002. (6) Typegodkendt i henhold til grænseværdierne i linje B i punkt 5.3.1.4. i bilag I til direktiv 70/220/EØF, som ændret ved direktiv 98/69/EF eller senere; linje B1, B2 eller C i punkt 6.2.1 i bilag I til direktiv 88/77/EØF, som ændret ved direktiv 1999/96/EF eller senere eller første gang registreret eller taget i brug første gang efter den 1. juli 2008. (7) »kravene« som fastsat i typegodkendelseskravene på datoen for første registrering eller første ibrugtagning såvel som efterfølgende monteringskrav eller registreringslandets nationale lovgivning.